25.4.2023
SL
Uradni list Evropske unije
L 110/15
(f) učinke na zaposlovanje v avtomobilskem sektorju, zlasti na mikro, mala in srednja podjetja (MSP), ter učinkovitost ukrepov za podporo preusposabljanju in dodatnemu usposabljanju delovne sile; (g) učinkovitost obstoječih finančnih ukrepov in potrebo po nadaljnjem ukrepanju, vključno z ustreznimi finančnimi ukrepi, na ravni Unije, držav članic ali lokalni ravni, za zagotovitev pravičnega prehoda in ublažitev morebitnih negativnih socialno-ekonomskih učinkov, zlasti v najbolj prizadetih regijah in skupnostih; (h) napredek v socialnem dialogu ter vidike za nadaljnje olajšanje ekonomsko izvedljivega in socialno pravičnega prehoda na brezemisijsko cestno mobilnost; (i) napredek pri vzpostavljanju javne in zasebne polnilne in oskrbovalne infrastrukture, vključno z napredkom na podlagi Uredbe Evropskega parlamenta in Sveta o vzpostavitvi infrastrukture za alternativna goriva ter razveljavitvi Direktive 2014/94/EU Evropskega parlamenta in Sveta in prenovitve Direktive 2010/31/EU Evropskega parlamenta in Sveta (*); (j) morebitni prispevek inovacijskih tehnologij in trajnostnih alternativnih goriv, vključno s sintetičnimi gorivi, k doseganju podnebno nevtralne mobilnosti; (k) emisije v življenjskem ciklu novih osebnih avtomobilov in novih lahkih gospodarskih vozil, ki se dajo na trg, kot so sporočene v skladu s členom 7a; (l) učinek te uredbe na doseganje ciljev držav članic iz Uredbe (EU) 2018/842 in prenovitve Direktive 2008/50/ES Evropskega parlamenta in Sveta (**). 3.
Komisija na datum predložitve prvega poročila o napredku iz odstavka 1 v sodelovanju z državami članicami in vsemi ustreznimi deležniki predloži tudi poročilo Evropskemu parlamentu in Svetu, ki vključuje analizo, v kateri opredeli morebitne vrzeli v financiranju pri zagotavljanju pravičnega prehoda v avtomobilski dobavni verigi, pri čemer posebno pozornost nameni MSP in regijam, ki jih bo prehod najbolj prizadel.
Temu poročilu se po potrebi priložijo predlogi ustreznih finančnih ukrepov za obravnavanje ugotovljenih potreb.
_____________ (*) Direktiva 2010/31/EU Evropskega parlamenta in Sveta z dne 19. maja 2010 o energetski učinkovitosti stavb (UL L 153, 18.6.2010, str. 13).
(**) Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo (UL L 152, 11.6.2008, str. 1).“;
(13) člen 15 se spremeni: (a) odstavek 1 se nadomesti z naslednjim: „1.
Komisija leta 2026 na podlagi dveh letnih poročanj pregleda učinkovitost in učinek te uredbe ter Evropskemu parlamentu in Svetu predloži poročilo o rezultatih pregleda.
Komisija zlasti oceni napredek, dosežen v okviru te uredbe pri doseganju ciljev zmanjšanja iz člena 1(5a), pri čemer upošteva tehnološki razvoj, tudi v zvezi s priključnimi hibridnimi tehnologijami, ter pomen ekonomsko izvedljivega in socialno pravičnega prehoda na brezemisijsko mobilnost.
Komisija na podlagi te ocene oceni potrebo po pregledu ciljev iz člena 1(5a).
Komisija oceni tudi učinke določitve minimalnih pragov energijske učinkovitosti za nove brezemisijske osebne avtomobile in lahka gospodarska vozila, ki se dajo na trg Unije.
Poročilo po potrebi spremlja predlog za spremembo te uredbe.“; (b) odstavki 2 do 5 se črtajo; (c) odstavek 6 se nadomesti z naslednjim: „6.
Komisija do 31. decembra 2024 pregleda Direktivo 1999/94/ES, pri čemer upošteva, da je treba potrošnikom zagotoviti točne, zanesljive in primerljive informacije, ki vključujejo tudi dejanske razmere, o porabi goriva in energije, emisijah CO2 in emisijah onesnaževal zraka za nove osebne avtomobile, ki se dajo na trg, ter oceni možnosti za uvedbo oznake o ekonomičnosti porabe goriva in emisijah CO2 za nova lahka gospodarska vozila.